Кажуць, першы блін – камяком. Дык вось, у Наталлі Батраковай абышлося без такой непрыемнасці, як няўдалы блін. Высветлілася, што пісаць трэба было, і яшчэ як трэба! Сёння яе кнігі носяць у сумачках, чытаюць і перачытваюць у транспарце, цытуюць, перачытваюць зноў і зноў, рэкамендуюць прачытаць сябрам і блізкім. Менавіта пра гэта і гаварылі ўдзельнікі творчай сустрэчы. Наталлю прымалі шчыра, з кветкамі, з кампліментамі, з мноствам прыязных выказванняў пра яе кнігі. І госця пастаралася максімальна раскрыцца перад чытачамі, усталяваць своеасаблівы масток, які лучыў літаратурны свет пісьменніцы і паўсядзённае жыццё чытачоў яе твораў.